Resolució de 14 de desembre de 2016, de finalització per satisfacció extemporània de la Reclamació 338/2016
Full de càlcul utilitzat per a l'avaluació econòmica del retorn social que tindria la connexió del tramvia per la Diagonal en superfície.
La GAIP és competent per atendre una reclamació presentada per un electe local en defensa del dret a obtenir informació de l'Ajuntament al qual pertany.
La GAIP, en aquest casos, aplicarà preferentment la regulació del dret a la informació establerta per l'article 164 TRLMRLC i per les altres disposicions de la legislació de règim local que siguin aplicables, especialment si són més favorables a l'accés, i només supletòriament les disposicions de l'LTAIPBG.
El lliurament de la informació reclamada durant la tramitació de la reclamació deixa aquesta sense objecte, per la qual cosa és procedent finalitzar el procediment.
L'article 39.1 de la Llei 19/2014, de transparència, accés a la informació pública i bon govern (LTAIPBG) estableix que les resolucions expresses o presumptes en matèria d'accés a la informació pública poden ser objecte de reclamació gratuïta i voluntària davant de la GAIP.
L'Administració reclamada rau dins l'àmbit d'aplicació de l'LTAIPBG i, per tant està obligada a facilitar l'accés a la informació pública de què disposi, i de conformitat amb els articles 72 i s.
LTAIPBG, la GAIP és competent per atendre les reclamacions que s'adrecin contra ella en matèria d'accés a informació pública.
Pel que fa al subjecte actiu de la reclamació, cal considerar que ha estat presentada per una persona que té la condició de càrrec electe local, en representació del grup municipal al qual pertany, i que fa referència a informació de l'Ajuntament del qual és regidor, i per tant constitueix una manifestació de l'exercici del dret de les persones electes locals a accedir a la informació de la seva respectiva corporació.
La GAIP té competència per actuar com a òrgan de garantia del dret d'accés a la informació de les persones electes locals, ja que l'apartat segon de la disposició addicional primera de l'LTAIPBG estableix que l'accés a la informació pública en les matèries que tenen establert un règim especial d'accés és regulat per llur normativa específica i, amb caràcter supletori, per aquesta Llei.
Concretament, l'article 164 del Decret Legislatiu 2/2003, de 28 d'abril, que aprova el Text refós de la Llei municipal i de règim local de Catalunya (TRLMRLC), regula el dret a la informació dels membres de les corporacions locals.
Les determinacions de la legislació de transparència, en virtut del previst per la disposició addicional primera apartat segon de l'LTAIPBG, són supletòries, és a dir, s'apliquen en allò no regulat pel TRLMRLC.
Així, el dret a la informació d'aquests electes locals és un dret instrumental per a l'exercici del dret fonamental a la participació establert a l'article 23.2 de la Constitució, i precisament per aquesta raó, el dels electes és un règim especial d'accés a la informació reforçat, al qual li és d'aplicació supletòria les millores en el règim d'accés a informació pública que hagi innovat l'LTAIPBG, com és el cas de la via de reclamació davant d'aquesta Comissió.
L'Ajuntament ha lliurat extemporàniament durant la tramitació de la reclamació la informació que li havia estat sol·licitada.
Aquesta informació satisfà la persona reclamant, per la qual cosa la reclamació perd el seu objecte i és procedent finalitzar-ne el procediment.
L'article 44 de l'LTAIPBG preveu que les resolucions de la GAIP s'han de publicar en el portal de la Comissió, amb la dissociació prèvia de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 14 de desembre de 2016, resol per unanimitat:
Barcelona, 14 de desembre de 2016